Sri Chinmoy
Store norske leksikon,Religion og filosofi,Religioner og livssyn,Hinduisme
Sri Chinmoy var en hinduisk guru. Han virket også som kunstner og idrettsmann. Han har grunnlagt tallrike sentre og grupper over hele verden. Sri Chinmoy senter i Oslo ble etablert i 1986.
Bakgrunn Chinmoy forteller at han allerede som 13-åring hadde dype, religiøse erfaringer. Han forteller også at han i 1964 fulgte en indre stemme og flyttet til USA, der han begynte å undervise i meditasjon. Fra 1970 har han ledet meditasjoner ved FN-bygningen i New York. Virksomhet Som i mange andre hinduiske bevegelser, blir Sri Chinmoy av sine disipler sett på som en manifestasjon av den høyeste guddommen. Som guru skilte han seg ut ved å spre sitt budskap, ikke bare gjennom undervisning, men også gjennom kunstnerisk virksomhet og idrettsprestasjoner; han var blant annet billedkunstner og maratonløper. Sri Chinmoy la stor vekt på arbeid for verdensfred. Han arrangerte fredskonserter, der han spilte fløyte og andre instrumenter og sang egne sanger, og fredsløp over hele verden. I Norge er det arrangert fredsløp annet hvert år siden 1987 og flere fredskonsertet. Den gamle Svinesundsbrua fikk i 1991 tilleggsnavnet «Sri Chinmoy peace bridge», et navn den deler med flere landemerker i ulike deler av verden. Les mer i Store norske leksikon hinduisme